Diari Oficial de la Generalitat Valenciana


Sumari del DOGV 8126, del 13-09-2017 (2017/7872)

RESOLUCIÓ de 30 d'agost de 2017, del director general d'Agricultura, Ramaderia i Pesca, per la qual es dóna publicitat del tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8126

Data del DOGV
:   13-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7872


Data del document
:   30-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 30 d'agost de 2017, del director general d'Agricultura, Ramaderia i Pesca, per la qual es dóna publicitat del tràmit administratiu de concessió de l'ajuda a la millora de la competitivitat i sostenibilitat de les explotacions ramaderes per a l'exercici 2017.  
 [2017/7872]  
L'Ordre 12/2017, de 30 de març, de la Conselleria d'Agricultura, Medi Ambient, Canvi Climàtic i Desenvolupament Rural, estableix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana, (DOGV 8023, 20.04.17).  
Aquestes ajudes han sigut convocades per a l'exercici 2017 a través de la Resolució de 29 de maig de 2017, de la Direcció General d'Agricultura, Ramaderia i Pesca (DOGV 8054, 02.06.17).  
Vist l'article tercer que fixa els beneficiaris i els articles quart, sisè i seté, on s'estableixen les condicions i inversions subvencionables, criteris d'atorgament i la seua ponderació.  
Vist l'article cinqué, que estableix que l'import màxim d'ajuda serà el 40 % de l'import dels costos subvencionables, que podrà incrementar-se en un 10 % en els casos següents: inversions per joves ramaders, en zones amb limitacions naturals o especifiques, o per a obtindre un nivell superior al de les normes vigents en matèria de millora de l'entorn natural, higiene o benestar animal de la Unió Europea.  
Instruïts els procediments de concessió de subvencions en les respectives direccions territorials, tal com disposa l'article nové de l'esmentada Ordre.  
Vistos els Informes d'Avaluació emesos per les direccions territorials i revisat el procediment esmentat, s'adjunta Annex 1. Llistat total d'expedients de sol·licitud d'ajuda, que comença amb Antonio Narejos Rives, SL, amb NIF: R61846506 i acaba amb Eladio Montes Marachón amb NIF:67196158R, on es relacionen els 160 expedients presentats a l'empara d'aquesta ordre. Dels 160 expedients rebuts, 137 compleixen els requisits exigits per l'Ordre reguladora, 21 expedients no compleixen els requisits esmentats, i 2 titulars han desistit de la seua sol·licitud d'ajuda.  
Atès que el crèdit disponible per al 2017 és de 800.000,00 ?, i a la vista dels imports sol·licitats pels interessats i una vegada ordenats segons els criteris de ponderació establits en l'article 7 de l'Ordre reguladora i la limitació del pressupost, s'adjunta Annex 2. Llistat baremat d'expedients, que comença amb Clemente Peñalver, Carlos amb NIF 16660291Y, i acaba amb Antonio Narejos Rives, SL, amb NIF E46527360, on es relacionen els expedients que compleixen els requisits exigits per l'ordre, ordenats per puntuació obtinguda, inversió acceptada i import ajuda concedida.  
Vista la proposta de l'òrgan col·legiat a què fa referència l'article nové de l'Ordre 12/2017, de 30 de març, resolc  
  
Primer  
Concedir l'ajuda als 55 titulars que compleixen els requisits exigits per l'Ordre i disposen de la puntuació mínima per al repartiment de fons, relacionats en l'annex 3. Llistat d'expedients aprovats, que comença amb Clemente Peñalver, Carlos amb NIF 63681520H, i acaba amb Expoinor, SL, amb NIF: J69107750, on figura per a cada beneficiari l'import sol·licitat i la quantia de l'ajuda concedida. L'expedient 2017/MBL/DTV/00068, que correspon al titular Exponoir, SL, ha minorat l'import de l'ajuda per falta de pressupost.  
  
Segon  
Denegar l'ajuda als 103 titulars que no compleixen o no disposen de la puntuació suficient per a entrar al repartiment, relacionats en l'annex 4. Llistat d'expedients denegats, pel motiu que s'indica per a cadascun, i que comença per Antonio Narejos Rives, SL, amb NIF: D37747456, i acaba amb Maeso Briz, Octavio amb NIF 38850952X.  
  
Tercer  
Acceptar el desistiment dels 2 expedients que es detallen a continuació:  
Aquesta resolució posa fi a la via administrativa. En contra, es podrà interposar un recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptat des de l'endemà de la notificació de la present resolució, de conformitat amb allò que s'ha establit en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé recurs contenciós administratiu davant els jutjats contenciosos administratius de València, en el termini de dos mesos comptadors des de l'endemà de la notificació o publicació, de conformitat amb el que preveu l'article 46 de la Llei reguladora de la jurisdicció contenciosa administrativa, de 13 de juliol de 1998.  
  
  
València, 30 d'agost de 2017.- La consellera d'Agricultura, Medi Ambient, Canvi Climàtic i Desenvolupament Rural. El director general d'Agricultura, Ramaderia i Pesca, p. d. (O 26/2016, DOGV de 22.09.16, i R 27.07.2015, DOGV 30.07.15): Rogelio Llanes Ribas.